Zmluva o dielo č. ....../2015
 uzatvorená podľa § 536 a nasl.  Obchodného zákonníka
v znení neskorších predpisov.

Zmluvné strany

Objednávateľ:        	TT-KOMFORT s.r.o.
sídlo:                        	Františkánska 16, 917 32 Trnava
Bankové spojenie:    	UniCredit Bank Slovakia a.s.
č. účtu:                    	1034107003/1111
IČO:                        	36 277 215            
DIČ:                          2022097011
IČ DPH:                    	SK2022097011
zastúpený:               	Dipl. Ing. Paul Minarik – konateľ
                               	Ing. Ľubomír Krajčovič - konateľ
                              
právna registrácia:           Okresný súd Trnava, Oddiel: Sro, Vložka číslo: 17769/T  

Zhotoviteľ:                
sídlo:                                  
korešpondenčná adresa:  
Bankové spojenie:       
číslo účtu:                          
IČO:                                      
DIČ:                                   
IČ DPH:                             
zastúpený:                         
právna registrácia:                 

Článok I.
Predmet zmluvy

1.1. Predmetom  tejto zmluvy je rekonštrukcia terasy na objekte MŠ Murgašova 13 v Trnave podľa projektovej dokumentácie schválenej v stavebnom konaní.
1.2. Zhotoviteľ sa zaväzuje zhotoviť pre objednávateľa dielo podľa schválenej projektovej dokumentácie v zmysle platných technických noriem a vypracovanej cenovej ponuky (rozpočtu), ktorá bola  vysúťažená v elektronickej aukcii, na základe projektovej dokumentácie , v rozsahu a za podmienok dojednaných v tejto zmluve a riadne a včas zhotovené dielo odovzdať objednávateľovi. Pri použití tretích osôb k ukončeniu dohodnutého diela nesie zhotoviteľ plnú zodpovednosť ,ako by plnenie uskutočňoval sám vrátane prípadných reklamácii.
1.3. Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia orgánov štátnej správy a poverených organizácií a iných dotknutých osôb bezpečnostné predpisy a nariadenia nielen v dotknutej časti areálu staveniska.
1.4. Objednávateľ sa zaväzuje, že dokončené práce prevezme, keď budú zrealizované bez závad a nedorobkov, zaplatí za jeho zhotovenie dohodnutú cenu a poskytne zhotoviteľovi dojednané spolupôsobenie.
1.5. Všetky zmeny voči projektovej dokumentácii, práce navyše musia byť vopred dohodnuté  a odsúhlasené objednávateľom. Zmeny projektu môže nariadiť len objednávateľ. Na tieto zmeny musí byť spracovaný písomný dodatok k tejto zmluve o dielo. Práce, ktoré budú zrealizované pred podpísaním dodatku k zmluve o dielo nebudú zhotoviteľovi uhradené. Odsúhlasené naviac práce musia byť finančne kryté.

Článok II.
Čas plnenia

2.1. Zhotoviteľ protokolárne odovzdá riadne zhotovené dielo v termíne: začatie: júl 2015 dokončenie august 2015; najneskôr do 21.08.2015
V prípade nepriaznivého počasia, respektíve trvania následkov nepriaznivého počasia, pre ktoré nemôže zhotoviteľ plynulo pracovať na potrebe diela ( zápis v stavebnom denníku ), upraví sa termín ukončenia o príslušný počet dní bez uplatnenia sankcie zo strany objednávateľa . Tieto skutočnosti posúdi stavebný dohľad zápisom do stavebného denníka pre každý konkrétny deň. 
2.2 Zhotoviteľ je povinný bez omeškania písomne informovať objednávateľa o vzniku akejkoľvek skutočnosti, ktorá bráni alebo sťažuje realizáciu predmetu diela s dôsledkom omeškania plnenia dohodnutého termínu a všetky skutočnosti je povinný uviesť do stavebného denníka.
2.3 Opodstatnenosť takto uvedenej skutočnosti a jej vplyv na sťaženie podmienok výstavby posúdi stavebný dohľad zápisom do stavebného denníka pre každú konkrétnu udalosť.
2.4 Omeškanie subdodávateľov zhotoviteľa pre realizáciu diela nezakladajú dôvod na zmenu termínu realizácie diela.

Článok III.
Cena 

3.1. Cena za zhotovenie diela v rozsahu podľa článku 1 bod 1.1. tejto zmluvy  je stanovená dohodou zmluvných  strán ako konečná pevná cena, je doložená cenovou ponukou  a kalkuláciou podľa výkazu výmer.
Cena za zhotovenie diela :   ................. EUR bez DPH
DPH 20 %:                           ............... EUR            
Cena spolu:                         ................ EUR
Slovami:  ............................................................. EUR                               
3.2.    Práce, ktoré zhotoviteľ vykoná bez zadania alebo v dôsledku svojvoľného odchýlenia od zmluvy nebudú zhotoviteľovi uhradené.
3.3. Cena diela je stanovená ako cena maximálna. Cena zohľadňuje akékoľvek naviac práce a prestoje, zvýšené náklady, či prenájom vybavenia, zariadení alebo pracovnej sily súvisiace s omeškaním dokončenia a odovzdania diela, ako aj súvisiace s nedostatočnou obhliadkou miesta vykonania diela/platí aj pre zakryté-prekryté konštrukcie/, nedostatočnou kontrolou výkazu výmer zo strany zhotoviteľa, nedostatočným zameraním a vyhodnotením potrebných prác, najmä ak tieto nie sú súčasťou výkazu výmer alebo projektovej dokumentácie, ako aj pigmenty do omietky. Takéto naviac práce nie sú dôvodom na zvýšenie ceny diela. Súčasťou ceny podľa bodu 3.1. sú aj také práce a iné výkony a dodávky materiálov, súčastí a technológií alebo iné náklady, ktoré sú nevyhnutné na riadne dokončenie diela, hoci by tieto neboli súčasťou výkazu výmer, ako aj práce vo výkaze výmer nezahrnuté, ak takéto práce mohol objednávateľ ako spotrebiteľ v súvislosti s plnením povinností objednávateľa podľa tejto zmluvy legitímne očakávať. V prípade rozporu medzi touto zmluvou a výkazom výmer má prednosť táto zmluva. 

Článok IV.
Platobné podmienky

Zmluvné strany sa dohodli na nasledovnom spôsobe platenia:
4.1. Cenu za zhotovenie diela zaplatí objednávateľ na základe faktúr, ktoré zhotoviteľ doručí objednávateľovi v dvoch vyhotoveniach a ktoré musia spĺňať všetky náležitosti daňového dokladu. Na všetkých faktúrach, dodacích listoch,  spisoch a iných podkladoch musí zhotoviteľ uvádzať aj názov projektu. Všetky faktúry a k nim prislúchajúca korešpondencia, ktoré sa u objednávateľa vyskytnú bez udania názvu projektu, nebudú spracované a budú nezaznamenané vrátené späť zhotoviteľovi. Lehota pre splatnosť faktúry začína plynúť od doručenia riadnej faktúry so všetkými náležitosťami v zmysle tejto zmluvy a príslušných všeobecne záväzných právnych predpisov Sr. To platí aj v prípade, ak pri faktúre nebude priložený súpis vykonaných prác, ktorý musí byť podpísaný stavebným dohľadom a objednávateľom. Z uvedeného je zrejmé, že zhotoviteľ musí zabezpečiť pred podpisom súpisu vykonaných prác odovzdanie prác parciálne po etapách z dôvodu, aby stavebný dohľad videl každú ďalšiu vrstvu a konštrukciu. Pokiaľ ich stavebný  dohľad nevidí, práce sa považujú za nevykonané, a preto nefaktúrovateľné. Na toto musí zhotoviteľ minimálne 48 hodín vopred dohľad vyzvať zápisom a zároveň telefonicky, aby si to na stavbe prešli a odsúhlasili pokračovanie ďalších prác.
4.2. Pri každom príkaze na úhradu bude zadržaná 10% krycia rezerva z ceny s DPH a 5 % bude uhradených s poslednou faktúrou. 
4.3. Splátky sa môžu vykonávať raz mesačne minimálne vo výške .................. EUR po etapách, ktoré si zhotoviteľ dohodne s objednávateľom a sú splatné do 30 dní znížené o kryciu zálohu 10 % pri dodržaní splátkových termínov. Splatnosť faktúry je do 30 dní.
4.4. Posledná faktúra bude doručená objednávateľovi po podpísaní preberacieho protokolu, ktorá bude obsahovať  rozpis doteraz fakturovaných čiastok  a celkovú sumu. 
4.5. Pri vyplatení záverečnej faktúry v zmysle čl. 4.2 bude zadržaná 5 % záručná rezerva z ceny bez DPH – zádržné z ceny za zhotovenie diela na dobu 3 rokov od protokolárneho odovzdania diela  pre prípady, že zhotoviteľ nezačne s odstraňovaním vád diela do 48 hodín počas pracovných dní od prijatia písomnej reklamácie a vady neodstráni v čase, na ktorom sa zmluvné strany písomne dohodnú.
4.6. Zádržné sa môže zhotoviteľovi vyplatiť  po predložení potvrdenia banky o vinkulácii tej istej sumy, t.j. 5 % z ceny bez DPH za zhotovenie diela v zmysle článku 7 bod 7.5 písm. a),  alebo po predložení dokladu o bankovej záruke v zmysle článku 7 bod 7.5. písm.b).                                         
             
Článok V.
Podmienky zhotovenia diela

5.1. Zhotoviteľ určí stavbyvedúceho, ktorý je zodpovedný za organizovanie, riadenie, vykonávanie a kontrolovanie výstavby diela.
Objednávateľ oznámi zhotoviteľovi osobu odborného stavebného dohľadu a kontaktnú osobu zodpovednú za realizáciu diela.
5.2. Zhotoviteľ začne s prácami na diele do 15 dní od doručenia písomnej výzvy objednávateľa na prevzatie staveniska a začatie prác.
Objednávateľ písomne vyzve zhotoviteľa na prevzatie staveniska a začatie prác až po zabezpečení finančných prostriedkov na predmet diela.
Zhotoviteľ sa zaväzuje, že s prácami na diele nezačne skôr, ako mu bude výzva na  prevzatie staveniska a začatie prác objednávateľom doručená.
5.3. Zhotoviteľ uhradí energie (elektrina, voda) spotrebované pri realizácii diela pred vystavením konečnej faktúry. Zhotoviteľ na svoje náklady zabezpečí meranie spotreby energií. Doklad o úhrade musí byť predložený najneskôr s konečnou faktúrou inak nebude uhradená.
5.4. Zhotoviteľ zabezpečí likvidáciu kovového odpadu v zmysle platnej legislatívy, ak sa nedohodne inak. Takto zlikvidovaný odpad vydokladuje príslušnými dokladmi pri odovzdaní diela. Doklad o naložení so stavebnými odpadmi doručí zhotoviteľ objednávateľovi pri odovzdaní diela.
5.5. Zhotoviteľ na vlastné náklady zabezpečí ochranu obnaženej stropnej konštrukcie voči atmosférickým vplyvom. V prípade zatečenia zhotoviteľ nesie plnú zodpovednosť za spôsobené škody. Prípadné vzniknuté škody odstráni na vlastné náklady.
5.6. Zhotoviteľ zachová pevnú a nemennú cenu za montáž, demontáž a prenájom lešenia počas celej doby realizácie diela
5.7. Objednávateľ a jeho poverený zástupca je oprávnený kontrolovať dielo na každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ bezodkladne odstránil vady a nedorobky vzniknuté počas realizácie diela a ďalej ho zhotovoval riadne. V prípade, že zhotoviteľ v primeranej dobe neakceptuje tieto požiadavky objednávateľa, považuje sa to za podstatné porušenie zmluvy. Objednávateľ, dohľad má pre tieto prípady právo zastaviť práce prípadne sankcionovať finančne zhotoviteľa za každé nerešpektovanie.
5.8. Zhotoviteľ zabezpečuje plnenie ustanovení zákona č. 314/2001 o požiarnej ochrane a č. 124/2006 Z. z. o BOZP v platnom znení. Zhotoviteľ sa zaväzuje dodržiavať technické normy, všeobecné záväzné predpisy, predpisy z oblasti požiarnej ochrany a bezpečnosti zdravia pri práci,  vyplývajúce zo zákona č. 127/2006 Z.z. v platnom znení a z Vládneho nariadenia č. 396/2006 Z.z. vrátane doloženia plánu organizácie výstavby BOZP a PO pred zahájením stavby s dôrazom na označenie stavby. Zhotoviteľ v plnom rozsahu zodpovedá za bezpečnosť a ochranu zdravia osôb v priestore staveniska, ktorých vstup na stavenisko a pohyb v priestore staveniska je oprávnený. Zhotoviteľ zabezpečí pracovníkom ochranné pracovné pomôcky. Zhotoviteľ sa zaväzuje, že pri plnení zmluvných povinností zabezpečí poriadok a čistotu na stavenisku na svoje náklady, pričom bude denne odstraňovať všetky nečistoty a odpady, nebezpečné a kontaminované odpady nevynímajúc.
Zhotoviteľ zabezpečí stavenisko v zmysle §43 stavebného zákona. Odborné práce musia byť vykonané len pracovníkmi zhotoviteľa alebo jeho dodávateľov majúcich príslušnú kvalifikáciu na vykonanie týchto prác. Zhotoviteľ zabezpečí na svoje náklady sociálne zázemie pre svojich pracovníkov a obchodných partnerov, sklady materiálov a odpadov. Zhotoviteľ zodpovedá za bezpečnosť a majetok svoj, svojich pracovníkov a partnerov počas doby realizácie diela a zabezpečí ,aby sa na stavenisku nepohybovali nepovolané osoby.
Všetky tieto doklady musia byť k nahliadnutiu objednávateľovi, stavebnému  dohľadu najneskôr do 10 dní po výzve dodávateľa na začatie prác ( lekárske prehliadky, oprávnenia, odborné spôsobilosti, atesty strojov a zariadení, náradí , plán BOZP pod...
Súčasťou musí byť pri zahájení prác revízia postaveného lešenia. Nepredloženie dokladov bude predmetov priestupkového riešenia s pokutou 100€ za každý priestupok.
  
Článok VI. 
Odovzdanie a prevzatie diela

6.1. Povinnosť zhotoviť dielo riadne a včas splní zhotoviteľ odovzdaním diela v termíne, ako je to uvedené v článku II.  bod  2.1. tejto zmluvy. 
6.2. O odovzdaní a prevzatí diela zmluvné strany spíšu Preberací  protokol o odovzdaní a prevzatí diela, ktorý podpíše zástupca zhotoviteľa, zástupca objednávateľa a odborný stavebný dohľad stavby. Súčasťou protokolu bude vyhlásenia o zhode všetkých použitých materiálom, atesty, skúšky, projekt skutočného vyhotovenia v štyroch fyzických kópiách (ak projekt zabezpečuje zhotoviteľ). Nekompletná odovzdávajúca dokumentácia sa považuje za vadu diela.
6.3. Dielo sa považuje za vykonané a odovzdané (dodané) riadne a včas bez vád podľa tejto zmluvy aj v prípade, ak objednávateľ alebo odborný stavebný dohľad stavby bezdôvodne nepodpíšu Preberací protokol o odovzdaní a prevzatí diela v lehote 3 dní odo dňa doručenia písomnej výzvy zhotoviteľa na podpísanie tohto protokolu, ak je dielo zhotovené bez závad a nedorobkov , môže sa dielo považovať za riadne dodané. V prípade, že zhotoviteľ neodovzdá ku kolaudačnému konaniu všetky potrebné doklady objednávateľ má právo vrátiť poslednú faktúru zhotoviteľovi a požadovať zníženie fakturovanej sumy o 10 %, najmenej však o 2000 Eur. Týmto neprestáva platiť, že ide o vadu diela a je to dôvod na nepodpísanie preberacieho protokolu.

Článok VII.
Záručná doba a záruka 

7.1. Zhotoviteľ  zodpovedá za  to, že predmet zmluvy  je zhotovený podľa podmienok tejto zmluvy, platných STN a platnej projektovej dokumentácie, a že počas záručnej doby bude mať vlastnosti, dohodnuté v tejto zmluve.
Zmluvné strany sa dohodli na nasledovných záručných dobách :
	- záručná doba na hydroizolácie plochých striech ( materiál, práca ) -... rokov
	- záručná doba na tepelnú izoláciu striech ( materiál, práca ) – ... rokov
	- záručná doba na ostatné stavebné práce a dodávky ( materiál, práca ) – ....   
	   rokov
	- záručná doba na zámočnícke výrobky a povrchovú úpravu (materiál, práca)- ... 
	   rokov
	- záručná doba na maliarske a natieračské práce a dodávky (materiál, práca) – ...    rokov
7.2. Záručná doba začína plynúť dňom podpísania preberacieho protokolu  objednávateľom a stavebným dohľadom a platí v zmysle čl. 7.1. 
7.3. Zhotoviteľ zodpovedá za vady, ktoré má dielo počas výstavby a počas záručnej       doby.
7.4.Zhotoviteľ sa zaväzuje začať s odstraňovaním prípadných reklamácií  diela do 48 hodín  počas pracovných dní od prijatia  písomnej reklamácie od objednávateľa a dôvody reklamácií odstrániť do termínu, na  ktorom sa  dohodnú zmluvné strany písomne. Dni potrebné na odstránenie reklamácií nie sú zo strany objednávateľ dôvodom na penalizáciu. Zhotoviteľ nemôže reklamáciu vybaviť ako neopodstatnenú. Dielo má byť urobené podľa schválenej projektovej dokumentácie v stavebnom konaní, EN STN a čl. 3 ods. 3.3. 
Vady a nedorobky reklamované počas zhotovovania diela – ich odstránenie nieje dôvod na zmenu termínu.
       7.5. V  prípade, ak  zhotoviteľ  nezačne  s  odstraňovaním  reklamácií diela  do  48 hodín   počas pracovných  dní  od prijatia  písomnej  reklamácie, objednávateľ  má právo fakturovať zhotoviteľovi zmluvnú pokutu vo výške 30 Eur za každý deň omeškania so začatím prác na odstraňovaní reklamácií a  dať  reklamácie odstrániť tretej osobe na náklady zhotoviteľa. 
Za týmto účelom:
a) zhotoviteľ po vykonanom kompletnom splnení zmluvy vinkuluje v prospech objednávateľa   na svojom účte číslo ….......................v …....................... finančné prostriedky v objeme 5 % z ceny za zhotovenie diela, ktoré prostriedky budú použité na účely podľa predchádzajúceho dojednania v bode 7.4. a 7.5., a to po celú dobu trvania záručnej doby podľa dojednania v bode 7.2.,  alebo
b)zhotoviteľ predloží objednávateľovi bankovú záruku (Záručnú listinu) vo výške minimálne 5% z ceny za zhotovenie diela splatnú po vykonanom kompletnom splnení zmluvy (za predpokladu obdržania dokumentácie) prostredníctvom bezplatnej neodvolateľnej, všeobecnej bankovej záruky, s možnosťou prolongácie banky, ktorá je pre objednávateľa akceptovateľná v rovnakej miere s platnosťou do..........................
7.6. Zmluvné strany sa zaväzujú, že v konaní vo veci vinkulácie finančných prostriedkov a poskytnutia bankovej záruky budú postupovať a riadiť sa podmienkami, ktoré určí príslušná banka. 
Článok VIII.
Penále a zmluvné pokuty

8.1. Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi zmluvnú pokutu vo výške 0,05 % z celkovej ceny diela za každý deň omeškania.
8.2. Ak zhotoviteľ neodstráni vady v termíne podľa článku VII. bod 7.4 a bod 7.5. tejto zmluvy, zaplatí zmluvnú pokutu 30 EUR za každý deň omeškania. 
8.3. Ak zhotoviteľ nezačne odstraňovať reklamácie do 48 hodín od ich písomného nahlásenia môže objednávateľ zhotoviteľovi fakturovať zmluvnú pokutu vo výške 30 Eur za každý deň omeškania so začatím odstraňovania reklamácií.
8.4. Pri meškaní objednávateľa s úhradou faktúry objednávateľ zaplatí  zhotoviteľovi zmluvnú pokutu  vo výške 0,05 % z celkovej sumy faktúry každý deň omeškania.
8.5 Ak zhotoviteľ poruší niektoré ustanovenia tejto zmluvy a v príčinnej súvislosti s týmto porušením bude objednávateľovi uložená akákoľvek sankcia zo strany súdov, orgánov verejnej správy, resp. dozorných a kontrolných orgánov alebo iných inštitúcii, zhotoviteľ sa zaväzuje nahradiť objednávateľovi všetky finančné náklady, ktoré mu vzniknú v dôsledku uloženia akýchkoľvek sankcii zo strany vyššie uvedených orgánov.

Článok IX.
Odstúpenie od zmluvy

9.1. Objednávateľ má právo od tejto zmluvy odstúpiť  ak dodávateľ poruší ustanovenia tejto zmluvy zakotvené v bode V. článku  5.2. tejto zmluvy.
9.2. Odstúpením od zmluvy zanikajú všetky práva a povinnosti zmluvných strán zo zmluvy, okrem nárokov na náhradu spôsobenej škody a nárokov na zmluvné, resp. zákonné sankcie. Po zániku zmluvy  si zmluvné strany vysporiadajú vzťahy dohodou a zhotoviteľ odovzdá objednávateľovi spolu s rozostavaným zmluvným dielom:
1.	projektovú dokumentáciu so zakreslením skutočného stavu vykonaných prác a dodávok
2.	dokumentáciu, ktorú obdržal od objednávateľa k vykonaniu diela
3.	ostatnú dokumentáciu týkajúcu sa zrealizovanej časti ako sú protokoly o skúškach atesty, vyhlásenia o zhode použitých materiálov, revízne správy a ostatné doklady v rozsahu čl. 6 bod 6.2.

Článok X.
Osobitné dojednania

10.1. Nebezpečenstvo škody a úrazov  na jednotlivých častiach diela, na stavenisku ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia a odovzdania diela objednávateľom.
10.2. Zhotoviteľ sa zaväzuje všetky obdržané informácie, údaje a podklady okrem tých, ktoré slúžia pre účely zmluvy použiť a inak udržiavať v tajnosti  a nesprístupňovať ich tretím osobám. Zhotoviteľ sa zaväzuje svojim zamestnancom, ako tretím osobám, ktoré spolupracujú pri vykonávaní objednávky uložiť povinnosť udržiavať informácie v tajnosti. Tento záväzok platí naďalej aj po ukončení zmluvy.  Po ukončení zmluvy budú všetky zmluvné podklady na požiadanie objednávateľa vrátené.
10.3. Pri porušení záväzku mlčanlivosti je zhotoviteľ povinný objednávateľa odškodniť.
10.4. Zhotoviteľ podpisom zmluvy o dielo prehlasuje, že má uzatvorenú poistnú zmluvu o zodpovednosti za škody na majetku objednávateľa pri realizácii diela a v plnom rozsahu zodpovedá za škodu na majetku objednávateľa pri realizácii predmetu diela a to aj v prípade, ak si na časť diela objedná zhotoviteľ subdodávateľa. Zodpovednosť za škody a úrazy trvá až do  dňa podpísania odovzdávajúceho a preberajúceho protokolu.
10.5. Zhotoviteľ vykoná dielo na svoje náklady, podľa schváleného rozpočtu, ktorý je nedeliteľnou súčasťou tejto zmluvy.
10.6. Zhotoviteľ je povinný viesť stavebný denník v zmysle zákona 50/1976 Zb. o územnom plánovaní a stavebnom poriadku v znení neskorších predpisov, ako aj vyhlášky č, 453/2000 Z.z., pričom je povinný stavebný denník starostlivo uchovať nepretržite na stavbe.
10.7. Zástupcom zhotoviteľa počas plnenia  zmluvne dohodnutých prác bude : p. ...................
10.8 Stavbyvedúci bude: p. .................
10.9. Stavebný dohľad bude vykonávať : p. Krištofík 
10.10. Zástupcom – koordinátorom bezpečnosti za zhotoviteľa počas plnenia zmluvne dohodnutých prác bude p. :.......................
 
Článok XI.
Záverečné ustanovenia

11.1. Táto zmluva sa spravuje ustanoveniami  §536 a nasl., ako aj ustanoveniami Obchodného zákonníka, Občianskeho zákonníka 
11.2. Táto zmluva nadobúda platnosť dňom jej podpísania oboma zmluvnými stranami, účinnosť až po po oficiálnom schválení a zabezpečení finančných prostriedkov. 
11.3. Zmluva je vypracovaná v štyroch rovnopisoch rovnakej právnej sily, z ktorých   objednávateľ dostane  tri exempláre a zhotoviteľ jeden exemplár. 
11.4. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, že táto zmluva bola uzavretá dobrovoľne na základe slobodnej vôle, na znak čoho ju vlastnoručne podpisujú. 

 V  Trnave, dňa: 

Objednávateľ:                                                  Zhotoviteľ:

za TT-KOMFORT s.r.o.                                    

Ing. Ľubomír Krajčovič, konateľ	

Dipl. Ing. Paul Minarik, konateľ